Dicèmmiru 2005

Dicèmmiru 2005
1 di dicèmmiru, jovidìa
 Roma (Italia) - Lu radar talianu Marsis, ca s'attrova ntô Mars Express, scuprìu la prisenza nta Marti di n'enormi lacu ghiacciatu sutta la supirfici dû "pianeta russu".

85px|right
3 di dicèmmiru, sabbatudìa
 Palermu - Pi tri jorna, di lunidìa 5 a mercuridìa 7 di dicèmmiru, Palermu addiventa la capitali di la lutta contra la droga grazzî a la Conferenza nazionale sui problemi connessi alla diffusione delle sostanze stupefacenti, cunvucata dû ministru Giovanardi. Li màssimi rapprisintanti di li stituzzioni e dû cuvernu taliani, di l'organismi ntirnazziunali e di la maggistratura, si ncòntranu ô Tiatru Politeama pi discùtiri di li prubblemi rilativi a la droga. 

4 di dicèmmiru, duminicadìa
 Palermu - Si vutau oji 'n tutta la Sicilia pi l'elezzioni primarî dû centru-sinistra pû candidatu pâ prisidenza dâ riggiuni. Secunnu li primi nutizzî, pari ca Rita Borsellinu battìu a Ferdinandu Latteri. 

60px|right
5 di dicèmmiru, lunidìa
 Palermu - Risultati difinitivi di l'elezzioni primarî dû centru-sinistra pû candidatu a prisidenti dâ riggiuni: Rita Borsellinu 66,9%, Ferdinandu Latteri 33,1%. 
 Gela (Nissa) - È siciliana la picciridda cchiù bona d'Italia: lu sò nomu è Andrea Ventura, havi 8 anni e, quannu sò matri cadìu malata di forma gravi, idda s'incaricau di li travagghî di casa e di li sò fratuzzi cchiù nichi. La Fondazione nazionale "Bambino più buono d'Italia" la schigghìu ntra àutri picciriddi di tutta l'Italia.
 Varsavia (Pulonia) - Assira a Varsavia la cumpagnìa Cialoma di Palermu s'esibbìu ntô sò spittàculu di mùsichi tradizziunali siciliani. Lu gruppu sicilianu stasira rèplica nta la cità pulacca di Cracovia.
6 di dicèmmiru, martidìa
 Teheran (Iran) - Tutti li 94 pirsuni ca s'attruvàvanu nta l'ariuplanu militari C-130, partutu di l'ariuportu di Mehrabad cu distinazzioni Bandar Abbas, mureru stamatina doppu un fallutu tintativu d'attirraggiu d'emirgenza; l'ariuplanu finìu contra un palazzu di Teheran, ammazzannu àutri 22 pirsuni e firènnuni 25.

8 di dicèmmiru, jovidìa
 Dacca (Bangladesci) - Almenu 5 pirsuni mureru e 50 arristaru firuti stamatina nta n'attintatu tirrurìsticu suicida nnû distrittu di Netrokona, situatu ntâ parti nord dû Bangladesci.
 Palermu - Nzinu a dumìnica pròssima nta 11 libbrirìi Mondadori, ntê cità di Milanu, Vimercate, Turinu, Pàduva, Gènuva, Firenzi, Bulogna, Casalecchio sul Reno e Roma, nzèmmula a li libbra si ponnu attruvari li prudutti tìpici siciliani, comu, primusali, caciucavaddu, la vastedda e lu suinu niuru dî Nèbbrudi. L'inizziativa è di l'assissuratu riggiunali a l'Agricultura.

55px|right
9 di dicèmmiru, venniridìa
 Lipsia (Girmania) - Foru surtiggiati li giruna pî Munniali di palluni dû 2006. A la nazziunali taliana ci tuccau lu giruni (Gruppo "E") cu: Gana, Ripùbblica Ceca e Stati Uniti.
 Palermu - L'Ortu Butànicu di Palermu fisteggia lu 210° annivirsariu dâ sò funnazzioni. Dumani, ê 4 di doppupranzu, s'inàugura na mostra di disigni di Filippina Lanza Sangiuliano, figghia dû butànicu Dumìnicu Lanza ca, duranti l'anni vinti, fu lu diritturi di l'Ortu Butànicu palirmitanu. 

10 di dicèmmiru, sabbatudìa
 Castiddazzu - Giuvanni Mannino, Antoniu Gagliano e Vicenzu Aiello foru primiati nnô cuncursu di puisìa "Elvezio Petix" pâ catigurìa "puisìa 'n lingua siciliana"; Sarvaturi Carta vincìu la sissioni "puisìa 'n lingua taliana". 

11 di dicèmmiru, duminicadìa
 Missina - Balluttaggiu ntra li candidati a sìnnacu Francantonio Genovese (L'Unione) e Luigi Ragno (Casa delle Libertà); si vota puru dumani, lunidìa, nzinu a li 3 di doppupranzu.

12 di dicèmmiru, lunidìa
 Sydney: Nàutra jurnata di viulenza addimentri na fudda di circa 5.000 razzisti australiani affrùntanu la pulizzìa e migranti àrabbi (supratuttu dû Lìbbanu). 
 Missina - Francantonio Genovese (L'Unione) è lu novu sìnnacu di Missina. Vincìu cu lu 54,56% dî voti; l'avvirsariu, Luigi Ragno (Casa delle Libertà), si firmau ô 45,44%. 

60px|right
13 di dicèmmiru, martidìa
 Nova York - Cuccìa, arancini, turruni e tanti àutri spicialità dâ cucina siciliana, stasira ntâ cena 'n occasioni di la nagurazzioni dâ mustra supra Antonellu di Missina, ô Metropolitan di Nova York. Dui chef siciliani pripararu lu menù di la sirata. 

14 di dicèmmiru, mercuridìa
 Roma - Lu cuvernu talianu dicidi di ntrodùciri nu dazziu supra la pornugrafìa p'ammigghiurari li soi finanzi pùbbrichi.

15 di dicèmmiru, jovidìa
 Baghdad: Lu pòpulu d'Iraq vota pi na nova custituzzioni.
 Palermu - La squatra dû Palermu vincìu pi 3 a 0 li danisi dû Brondby e finìu ô primu postu lu giruni di Coppa UEFA, classificànnusi pi li sidicèsimi di finali.
 Bagarìa - La storia e li sapuri di Bagarìa arrivanu a Nova York e a Chicago. "Bagheria in America" è lu tìtulu ufficiali di la nizziativa chi promovi sta citati siciliana nta dui citati miricani chini di mmigrati (piriudu: dû 12 ô 24 di jinnaru 2006).

16 di dicèmmiru, venniridìa
 Palermu - La squatra dû Palermu, mpignata ntâ Coppa UEFA, piscau bonu pî sedicèsimi di finali: li cechi dû Slavia Praga. Lu 15 di frivaru si joca a Praga e lu 23 di frivaru 'n Palermu. Siddu avissi a vìnciri, nta l'ottavi di finali attrova la vincenti di Espanyol-Shalke 04. 

17 di dicèmmiru, sabbatudìa
 Riggiu Calabbria - Sta dumìnica si grapi a lu pùbblicu, ô Museu Nazziunali di la Magna Grecia di Riggiu, la mustra La Locride Greco-Romana. Oi lu ministru Buttiglione fa l'inagurazzioni ufficiali.

18 di dicèmmiru, duminicadìa
Gerusalemmi: Lu primu ministru israelianu appi na maluri e appi a èssiri ricuviratu ô spitali pi accertamenti. Ariel Sharon trasìu cuscienti ô spitali. Pari chi si tratta di na forma lèggia di attaccu cerebbrali. 

20 di dicèmmiru, martidìa
Mosca - Na mistiriusa sustanza sta avvilinannu li picciriddi chi frequèntanu li scoli dû distrittu cecenu di Shelkovskoi. 

22 di dicèmmiru, jovidìa
La Paz (Bolivia) - Cu l'85,11% di li voti scrutinati, Evo Morales havi lu 53% di li prifirenzi; si stu datu fussi cunfirmatu ô tèrmini dû scrutiniu, Morales addivintassi prisidenti dâ Bolivia. 

23 di dicèmmiru, venniridìa
Lisbona (Portugallu) - Armenu cincu turisti taliani mureru quannu un autobussu caputtau stu doppupranzu nta na strata di l'ìsula di Madeira.

25 di dicèmmiru, duminicadìa
Cità dû Vaticanu - "La sula luci dâ raggiuni di l'omu nun abbasta pi fari luci ntô munnu; pi chissu nascíu lu Bammineddu, chi è la Vera Luci". Binidittu XVI detti oi, jornu di Natali, la binidizzioni Urbi et Orbi, salutannu 'n 33 lingui.

26 di dicèmmiru, lunidìa
Cilibbratu nni tutti li stati asiàtici ntirissati, lu primu annivirsariu dû tirrìbbuli tsunami di l'annu passatu.
 Sicilia - Stamatina sbarcaru chiossai di 400 mmigrati nta li costi di l'ìsula. 211 arrivaru ntra Puzzaddu e Gela e chiossai di 200 sbarcaru nta l'ìsula di Lampidusa.

27 di dicèmmiru, martidìa
Sydney - Murìu mentri durmìa l'omu cchiù riccu di l'Australia, Kerry Packer, 68 anni, propietariu di nummarusi menzi di cumunicazzioni.
 Rausa - Foru idintificati e arristati dâ pulizzìa dui di li scafisti chi fìciru sbarcari aieri 211 clannistini ntê costi dû rausanu. Sunnu un irachenu di 26 anni e un palistinisi di 18. Pari ca li mmigrati pagaru 1.500 euri pi lu viaggiu.

29 di dicèmmiru, jovidìa
 Roma - Numinatu lu novu cuvirnaturi dâ Banca d'Italia: è Mariu Draghi.

30 di dicèmmiru, venniridìa
 Missina - Lu coordinamentu No Ponte, chi è cuntrariu a la rializzazzioni dû ponti nta lu Strittu di Missina, e la Rete Meridionale del Nuovo Municipio propòsiru un giamellaggiu cu li cumitati No Tav e cu lu coordinamentu dî sìnnaci dâ Val di Susa. L'abbitanti di la Val Susa foru mmitati a participari a na manifestazzioni pi la sarvaguardia di lu Strittu, 'n prugramma lu pròssimu 22 di jinnaru a Missina.

31 di dicèmmiru, duminicadìa
Indunesia - 8 pirsuni mureru e na cinquantina arristaru firuti nta n'attintatu nni un mircatu di Palu, capulocu di la pruvincia dû Sulawesi cintrali. Stu mircatu è l'unicu chi vinni carni di porcu, manciari proibbutu pi li musulmani.

31 di dicèmmiru, sabbatudìa
 Missina - Foru ndividuati na parti di ddi tifusi di l'Inter chi affinneru a lu jucaturi niuru dû Missina, Marc Zoro. Sunnu 4 picciotti tutti milanisi e pî pròssimi 5 anni si ponnu scurdari di jiri ô stadiu: ci lu vietau lu quisturi Santi Giuffrè.

 Viditi puru 

 Nuvèmmiru 2005
 Jinnaru 2006
 2005

Catigurìa:Dicèmmiru
Catigurìa:Nutizzî
Catigurìa:2005
Catigurìa:Abbinimenti